CELEX: 32020D0985
Language: sk
Date: 2020-07-07 00:00:00
Title: Rozhodnutie Rady (EÚ) 2020/985 zo 7. júla 2020 o uzavretí Protokolu, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom

10.7.2020   
               
               
                  SK
               
               
                  Úradný vestník Európskej únie
               
               
                  L 222/7
               
            
         ROZHODNUTIE RADY (EÚ) 2020/985
         zo 7. júla 2020
         o uzavretí Protokolu, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 druhým pododsekom písm. a) bodom v) a článok 218 ods. 7,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Rada 23. júla 2007 prijala nariadenie (ES) č. 894/2007 (2) o uzatvorení Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (3) (ďalej len „dohoda“). Dohoda nadobudla platnosť 29. augusta 2011 a stále je v platnosti.
                  
               
                     (2)
                  
                  
                     Rada 18. decembra 2017 poverila Komisiu, aby začala rokovania s Demokratickou republikou Svätého Tomáša a Princovho ostrova (ďalej len „Svätý Tomáš a Princov ostrov“) s cieľom uzavrieť nový protokol, ktorým sa vykonvá dohoda.
                  
               
                     (3)
                  
                  
                     Platnosť predchádzajúceho protokolu k dohode uplynula 22. mája 2018.
                  
               
                     (4)
                  
                  
                     Komisia dojednala v mene Únie nový protokol. Po ukončení týchto rokovaní bol 17. apríla 2019 parafovaný nový protokol.
                  
               
                     (5)
                  
                  
                     V súlade s rozhodnutím Rady (EÚ) 2019/2218 (4) bol 19. decembra 2019 podpísaný Protokol, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (ďalej len „protokol“).
                  
               
                     (6)
                  
                  
                     Protokol sa predbežne vykonáva odo dňa jeho podpisu.
                  
               
                     (7)
                  
                  
                     Cieľom protokolu je umožniť Únii a Svätému Tomášovi a Princovmu ostrovu, aby užšie spolupracovali na podpore politiky udržateľného rybárstva a zodpovedného využívania rybolovných zdrojov vo vodách Svätého Tomáša a Princovho ostrova a na podpore úsilia Svätého Tomáša a Princovho ostrova o rozvoj sektora rybolovu.
                  
               
                     (8)
                  
                  
                     Protokol by sa mal schváliť.
                  
               
                     (9)
                  
                  
                     Článkom 9 dohody sa zriaďuje spoločný výbor, ktorý je zodpovedný za monitorovanie uplatňovania dohody. Spoločný výbor môže okrem toho v súlade s uvedeným článkom, ako aj článkom 6 a článkom 7 ods. 2 protokolu prijať určité zmeny protokolu. S cieľom uľahčiť schvaľovanie takýchto zmien Komisia by mala byť splnomocnená, aby tieto zmeny mohla za určitých vecných a formálnych podmienok schvaľovať v mene Únie, a to na základe zjednodušeného postupu.
                  
               
                     (10)
                  
                  
                     Pozíciu Únie týkajúcu sa plánovaných zmien protokolu by mala stanoviť Rada. Navrhované zmeny by sa mali schváliť, pokiaľ blokujúca menšina členských štátov nevznesie námietku v súlade s článkom 16 ods. 4 Zmluvy o Európskej únii.
                  
               
                     (11)
                  
                  
                     Pozícia, ktorá sa má v mene Únie zaujať v spoločnom výbore pokiaľ ide o iné otázky, by sa mala vymedziť v súlade so zmluvami a zavedenými postupmi,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Protokol, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (5).
         
         
            Článok 2
            Predseda Rady v mene Únie vykoná oznámenie podľa článku 16 protokolu.
         
         
            Článok 3
            V súlade s postupom stanoveným v prílohe k tomuto rozhodnutiu je Komisia oprávnená schváliť v mene Únie zmeny protokolu, ktoré sa majú prijať spoločným výborom zriadeným v súlade s článkom 9 dohody.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Bruseki 7. júla 2020
            
               
                  Za Radu
               
               
                  predseda
               
               M. ROTH
            
         
         
            (1)  Súhlas zo 17. júna 2020 (zatiaľ neuverejnený v úradnom vestníku)
         
            (2)  Nariadenie Rady (ES) č. 894/2007 z 23. júla 2007 o uzatvorení Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (Ú. v. EÚ L 205, 7.8.2007, s. 35).
         
            (3)  Ú. v. EÚ L 205, 7.8.2007, s. 36.
         
            (4)  Rozhodnutie Rady (EÚ) 2019/2218 z 24. októbra 2019 o podpise v mene Európskej únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (Ú. v. EÚ L 333, 27.12.2019, s. 1).
         
            (5)  Text protokolu bol uverejnený v Ú. v. EÚ L 333, 27.12.2019 spolu s rozhodnutím o jeho podpise.
      
      
         
            PRÍLOHA
            Postup schvaľovania zmien protokolu, ktoré má prijať spoločný výbor
            V prípade, že sa od spoločného výboru vyžaduje, aby prijal zmeny protokolu v súlade s článkom 6 a článkom 7 ods. 2 protokolu, Komisia je oprávnená schváliť v mene Únie navrhované zmeny za ďalej uvedených podmienok.
            
                        1.
                     
                     
                        Komisia zabezpečí, aby schválenie v mene Únie:
                        
                                    a)
                                 
                                 
                                    bolo v súlade s cieľmi spoločnej rybárskej politiky;
                                 
                              
                                    b)
                                 
                                 
                                    bolo konzistentné s príslušnými pravidlami prijatými regionálnymi organizáciami pre riadenie rybárstva a zohľadňovalo riadenie vykonávané spoločne pobrežnými štátmi;
                                 
                              
                                    c)
                                 
                                 
                                    zohľadňovalo štatistické a biologické informácie a iné najnovšie a relevantné informácie zaslané Komisii.
                                 
                              
                  
                        2.
                     
                     
                        Predtým, ako Komisia v mene Únie schváli navrhované zmeny, predloží ich Rade v dostatočnom predstihu pred príslušným zasadnutím spoločného výboru.
                     
                  
                        3.
                     
                     
                        Rada posúdi súlad navrhovaných zmien s kritériami stanovenými v bode 1.
                     
                  
                        4.
                     
                     
                        Pokiaľ určitý počet členských štátov zodpovedajúci blokujúcej menšine Rady nevznesie proti navrhovaným zmenám námietku v súlade s článkom 16 ods. 4 Zmluvy o Európskej únii, Komisia ich schváli v mene Únie. Ak takáto blokujúca menšina vznikne, Komisia navrhované zmeny v mene Únie zamietne.
                     
                  
                        5.
                     
                     
                        Ak v priebehu nasledujúcich zasadnutí spoločného výboru, a to ani priamo na mieste, nemožno dosiahnuť dohodu, záležitosť sa opätovne postúpi Rade v súlade s postupom stanoveným v bodoch 2 až 4, aby sa v pozícii Únie zohľadnili nové prvky.
                     
                  
                        6.
                     
                     
                        Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, a to v prípade potreby aj vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie uvedeného rozhodnutia.
                     
                  
                        7.
                     
                     
                        Pokiaľ ide o iné záležitosti, ktoré sa netýkajú zmien protokolu v súlade s článkom 6 a článkom 7 ods. 2 protokolu, pozícia, ktorú má Únia zaujať v spoločnom výbore, sa stanoví v súlade so zmluvami a zaužívanými pracovnými postupmi.